**Ministru kabineta noteikumu projektu**

**„Grozījumi Ministru kabineta 2006. gada 27. jūnija noteikumos Nr. 508 “Noteikumi par aizsargjoslām ap valsts aizsardzības objektiem un šo aizsargjoslu platumu””**

**un**

**“Grozījumi Ministru kabineta 2009. gada 10. novembra noteikumos Nr. 1312 “Noteikumi par darbību ierobežojumiem aizsargjoslās ap valsts aizsardzības objektiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2020. gada 10. jūnijā Saeimā ir pieņemts Administratīvo teritoriju un apdzīvoto vietu likums (stājās spēkā 2020. gada 23. jūnijā), kas paredz jaunu administratīvi teritoriālo iedalījumu. Lai nodrošinātu Ministru kabineta 2006. gada 27. jūnija noteikumos Nr. 508 “Noteikumi par aizsargjoslām ap valsts aizsardzības objektiem un šo aizsargjoslu platumu” (turpmāk – MK noteikumi Nr. 508) un Ministru kabineta 2009. gada 10. novembra noteikumos Nr. 1312 “Noteikumi par darbību ierobežojumiem aizsargjoslās ap valsts aizsardzības objektiem” (turpmāk – MK noteikumi Nr. 1312) iekļauto valsts aizsardzības objektu atrašanās vietu novados atbilstību Administratīvo teritoriju un apdzīvoto vietu likuma pielikumā noteiktajiem novadiem, ir sagatavoti grozījumi MK noteikumos Nr. 508 un MK noteikumos Nr. 1312. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 23. jūnijā stājās spēkā Administratīvo teritoriju un apdzīvoto vietu likums, kas paredz noteikt jaunas administratīvās teritorijas un to administratīvos centrus, t.sk. apvienojot atsevišķas šobrīd spēkā esošās novadu teritorijas.MK noteikumos Nr. 508 ir noteikti valsts aizsardzības objekti, ap kuriem ir veidojamas aizsargjoslas un šo aizsargjoslu platumi. Minētajos Ministru kabineta noteikumos iekļautajiem valsts aizsardzības objektiem ir norādīta to atrašanās vieta – adrese, t.sk. novadu un pilsētu teritorija, kurā tie atrodas.MK noteikumos Nr. 1312 ir noteikti darbību ierobežojumi aizsargjoslās ap valsts aizsardzības objektiem, t.sk. noteikumu pielikumā ir uzskaitīti valsts aizsardzības objekti ar to atrašanās vietām (adresēm), kuru aizsargjoslās bez saskaņošanas ar valsts aizsardzības objekta valdītāju ir aizliegts fotografēt, filmēt vai citādā veidā dokumentēt valsts aizsardzības objektu.Ņemot vērā, ka atsevišķi MK noteikumos Nr. 508 un MK noteikumos Nr. 1312 iekļautie valsts aizsardzības objekti atrodas novadu teritorijās, kuras tiek mainītas atbilstoši Administratīvo teritoriju un apdzīvoto vietu likumā noteiktajam jaunajam administratīvo teritoriju un novadu teritoriālajam iedalījumam, lai nodrošinātu valsts aizsardzības objektu atrašanās vietu novados atbilstību Administratīvo teritoriju un apdzīvoto vietu likuma pielikumā noteiktajiem novadiem, ir nepieciešams veikt grozījumus MK noteikumos Nr. 508 un MK noteikumos Nr. 1312.Ņemot vērā Administratīvo teritoriju un apdzīvoto vietu likuma Pārejas noteikumu 2. punktā noteikto, ka republikas pilsētu un novadu pašvaldības turpina pildīt savas funkcijas un uzdevumus normatīvajos aktos noteiktajā kārtībā līdz 2021. gada pašvaldību vēlēšanās ievēlētās pašvaldības domes pirmajai sēdei, kura tiek sasaukta šajā likumā noteiktajā kārtībā 2021. gada 1. jūlijā, un, ka līdz 2021. gada 30. jūnijam pašvaldību darbībā ir piemērojami Ministru kabineta 2013. gada 19. marta noteikumi Nr. 154 "Noteikumi par republikas pilsētu un novadu administratīvo teritoriju robežu aprakstu apstiprināšanu", grozījumiem MK noteikumos Nr. 508 un MK noteikumos Nr. 1312 ir jāstājas spēkā 2021. gada 1. jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3.  | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv). |

Ministru prezidenta biedrs,

aizsardzības ministrs A. Pabriks

Vīza: Aizsardzības ministrijas valsts sekretārs J. Garisons

I. Buda, tālr. 67335031

Inara.Buda@mod.gov.lv